open-index/open-wikipedia-markdown huggingface dataset:
จังหวัดแพร่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562

**การเลือกตั้ง[[สมาชิกสภาผู้แทนราษฎรจังหวัดแพร่]] พ.ศ. 2562** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 2 เขตเลือกตั้ง โดยแต่ละเขตจะมีสมาชิกสภาผู้แทนราษฎรเขตละ 1 คน

## ภาพรวม
### แบ่งตามพรรค

### เทียบคะแนนกับการเลือกตั้งครั้งก่อนหน้า
เปรียบเทียบคะแนนกับผลการเลือกตั้งเมื่อ พ.ศ. 2554

#### เทียบคะแนนจากการเลือกตั้งแบบบัญชีรายชื่อ พ.ศ. 2554

#### เทียบคะแนนจากการเลือกตั้งแบบแบ่งเขต พ.ศ. 2554

### แบ่งตามเขต

## ผลการเลือกตั้ง

### เขต 1
เขตเลือกตั้งที่ 1 ประกอบด้วย อำเภอเมืองแพร่ อำเภอหนองม่วงไข่, อำเภอร้องกวางและอำเภอสอง

ทั้งนี้ ภายหลังที่ศาลรัฐธรรมนูญมีคำสั่งให้ยุบพรรคอนาคตใหม่ ผู้ได้รับเลือกตั้ง นายเอกการ ซื่อทรงธรรม ได้ย้ายเข้าสังกัดพรรคภูมิใจไทยเมื่อวันที่ 25 กุมภาพันธ์ พ.ศ. 2563 

### เขต 2
เขตเลือกตั้งที่ 2 ประกอบด้วย อำเภอลอง อำเภอสูงเม่น อำเภอเด่นชัยและอำเภอวังชิ้น

ทั้งนี้ ภายหลังที่ศาลรัฐธรรมนูญมีคำสั่งให้ยุบพรรคอนาคตใหม่ ผู้ได้รับเลือกตั้ง นายกฤติเดช สันติวชิระกุล ได้ย้ายเข้าสังกัดพรรคภูมิใจไทยเมื่อวันที่ 25 กุมภาพันธ์ พ.ศ. 2563 

## ดูเพิ่ม
* จังหวัดแพร่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554
* จังหวัดแพร่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566

## อ้างอิง

## แหล่งข้อมูลอื่น
*สำนักงานคณะกรรมการการเลือกตั้งประจำจังหวัดแพร่
* รายชื่อผู้สมัครรับเลือกตั้งสมาชิกสภาผู้แทนราษฎร แบบแบ่งเขตเลือกตั้ง
* สถิติคะแนนของผู้สมัครและพรรคการเมือง และวิธีการคำนวณหาจำนวน ส.ส. การเลือกตั้ง ส.ส. 24 มีนาคม 2562 

แพร่
หมวดหมู่:การเลือกตั้งในจังหวัดแพร่
พงษ์ธวัช เฉลิมกิตติชัย

**พงษ์ธวัช เฉลิมกิตติชัย** (เกิด 27 มกราคม พ.ศ. 2511)  เป็นเชฟชาวไทย มีชื่อเสียงจากการเป็นเชฟกระทะเหล็กประจำรายการเชฟกระทะเหล็ก ประเทศไทย และเป็น Executive Chef ชาวไทยคนแรกในโรงแรม 5 ดาวในประเทศไทย ปัจจุบันเป็นเชฟประจำในร้าน Issaya Siamese Club ซอยศรีอักษร 

## ประวัติ
พงษ์ธวัชเกิดเมื่อวันที่ 27 มกราคม พ.ศ. 2511 เป็นบุตรชายคนเดียวในจำนวนพี่น้องทั้ง 8 คน ในวัยเด็กเขาช่วยแม่ขายข้าวราดแกงรถเข็นที่ซอยสุขุมวิท จนใน พ.ศ. 2524 ครอบครัวได้กู้เงินให้เขาไปเรียนภาษาอังกฤษที่กรุงลอนดอน ประเทศอังกฤษ โดยต้องทำงานพิเศษควบคู่ไปกับการเรียน เริ่มต้นจากการล้างจาน ก่อนเป็นพนักงานเสิร์ฟ และเข้าช่วยเชฟใหญ่ จนเมื่อช่วงที่ผู้ช่วยเชฟขาดงาน เขาก็ได้รับชวนให้เป็นผู้ช่วยเชฟใหญ่ ผู้จัดการเสนอให้เขาไปเรียนทำอาหารมาก่อนทำหน้าที่เชฟ แต่ระหว่างเรียนเขาประสบอุบัติเหตุถูกรถมอเตอร์ไซค์เฉี่ยวชน และพักรักษาในโรงพยาบาลหลายสัปดาห์ เป็นเหตุให้หมดสิทธิ์สอบและเรียนไม่จบ จากนั้นเขาเดินทางไปช่วยพี่สาวทำร้านอาหารที่ประเทศออสเตรเลีย ช่วงนี้เขาได้มีโอกาสฝึกฝนการทำอาหาร พร้อมตระเวนเป็นเชฟตามที่ต่าง ๆ ตั้งแต่ประเทศออสเตรเลียไปจนถึงประเทศฝรั่งเศส 

เมื่อเดินทางกลับประเทศไทย ได้เป็น Demi-Chef ของโรงแรมโฟร์ซีซันส์ด้วยฐานเงินเดือน 8,000 บาท และในปี พ.ศ. 2538 เขาได้เข้าแข่งขันในรายการ International Cooking Competition และสามารถเอาชนะเชฟจากประเทศสิงคโปร์ได้ด้วยคะแนน 41.5 - 40 คะแนน หลังจากนั้นเขาก็ได้แสดงฝีมือจนกระทั่งได้รับการแต่งตั้งให้เป็น Executive Chef ประจำโรงแรมโฟร์ซีซันส์ นับเป็นชาวไทยคนแรกที่ได้รับตำแหน่ง Executive Chef ในโรงแรม 5 ดาวในประเทศไทย เชฟเอียนประจำอยู่ที่โรงแรมนี้เป็นเวลา 11 ปีแล้วจึงลาออก และได้เดินทางไปเปิดร้านของตัวเองที่นครนิวยอร์ก สหรัฐ ในชื่อร้าน "Kittichai Restaurant" และได้รับการยกย่องผ่านนิตยสาร Conde' Nast Traveller ให้เป็นร้านอาหารที่ดีที่สุดในนครนิวยอร์ก ได้รับรางวัลร้านอาหารที่ดีที่สุดในเอเชียประจำปี พ.ศ. 2548 และปัจจุบันได้ขยายสาขาไปยังมุมไบ ประเทศอินเดีย, บาร์เซโลนา ประเทศสเปน รวมถึงกรุงเทพมหานครด้วย 

ปัจจุบันเขาเปิดบริษัท Cuisine Concept ให้คำแนะนำปรึกษาด้านธุรกิจร้านอาหารและการทำอาหาร เป็นที่ปรึกษาร้านอาหารที่ประเทศพม่า และยังเปิดร้านอาหารในนิวยอร์ก 5 สาขา, ร้านอาหารภายในรีสอร์ท เวิลด์ เซ็นโตซ่า ประเทศสิงคโปร์

ในปี พ.ศ. 2554 เขาได้ถูกเลือกให้เป็นเชฟกระทะเหล็กอาหารตะวันตก แนวอินโนเวทีฟ ประจำรายการเชฟกระทะเหล็ก ประเทศไทย และในปี พ.ศ. 2560 ได้เป็นกรรมการประจำรายการมาสเตอร์เชฟไทยแลนด์

ด้านชีวิตส่วนตัว สมรสกับนางสาวซาร่าห์ ชาง หญิงสาวชาวอเมริกา 

## ผลงาน
### รายการโทรทัศน์

### ร้านอาหาร
* Kittichai (ปิด)
* อิสยา ถนนเชื้อเพลิง
* น้ำซ่า (ปิด)
* Spot Dessert Bar ใน นครนิวยอร์ก สหรัฐ จำนวน 3 สาขา
* Soi Social ใน Resort World Sentosa ประเทศสิงคโปร์
* อัคนี ในซอยเอกมัย
### ภาพยนตร์
* เมนูของพ่อ (พ.ศ. 2556)
### หนังสือ
* Chef Ian's Kitchen Revealed
### โฆษณา
* กะทิพร้าวหอม (พ.ศ.2562 - พ.ศ.2566)

## อ้างอิง

## ดูเพิ่ม
* เชฟกระทะเหล็ก ประเทศไทย
* มาสเตอร์เชฟไทยแลนด์

## แหล่งข้อมูลอื่น
* อัตชีวประวัติ 
* ‘เชฟเอียน’ พงษ์ธวัช เฉลิมกิตติชัย: เมื่อ ‘Iron Chef Thailand’ มีคู่แข่ง และการมาถึงของ Michelin Guide Bangkok

หมวดหมู่:ผู้มีชื่อเสียงทางโทรทัศน์ชาวไทย
หมวดหมู่:บุคคลจากจังหวัดพระนคร
หมวดหมู่:เชฟชาวไทย
หมวดหมู่:นักโภชนาการ
หมวดหมู่:เชฟกระทะเหล็ก ประเทศไทย
หมวดหมู่:เจ้าของร้านอาหารชาวไทย
อานันทภวัน

**อานันทภวัน** เป็นพิพิธภัณฑ์บ้านประวัติศาสตร์ในอัลลอฮาบาด ซึ่งมุ่งเน้นไปที่ประวัติของครอบครัวเนห์รู บ้านแห่งนี้ถูกซื้อโดยผู้นำทางการเมืองชาวอินเดีย โมติลาล เนห์รู เพื่อเป็นที่อยู่อาศัยของครอบครัวเนห์รู ส่วนแมนชั่นเดิมที่เคยอยู่อาศัย สวาราชภวัน (ชื่อเดิม อานันทภวัน) กลายเป็นสำนักงานใหญ่ระดับท้องถิ่นของคองเกรสแห่งชาติอินเดียท้องฟ้าจำลองชวาหะร์ก็ตั้งอยู่ภายในอานันทภวันแห่งนี้ด้วย.

อานันทภวันถูกบริจาคให้แก่รัฐบาลอินเดียในปี 1970 โดยนายกรัฐมนตรีในขณะนั้น อินทิรา คานธี หลานของโมติลาล เนห์รู และเป็นบุตรธิดาของชวาหะร์ลาล เนห์รู

## ระเบียงภาพ

AT THE ENTERANCE OF SWARAJ BHAWAN.jpg|ทางเข้าอานันทภวัน
SWARAJ BHAWAN.JPG|มุมมองโดยรอบ
Room Where Congress Leaders Met - Anand Bhavan (Nehru House) - Allahabad - Uttar Pradesh - India (12566499665).jpg|อดีตห้องประชุมของพรรคคองเกรส


## อ้างอิง

หมวดหมู่:พิพิธภัณฑ์ในประเทศอินเดีย
หมวดหมู่:สิ่งก่อสร้างในอลาหาบาด
หมวดหมู่:ตระกูลเนห์รู-คานธี
เอ็มเน็ต

**เอ็มเน็ต** (ชื่อย่อของ **M**usic **Net**work) เป็นบริการโทรทัศน์แบบเสียค่าใช้จ่ายในการรับชมประเภทเพลงในประเทศเกาหลีใต้โดยซีเจ อีแอนด์เอ็ม ซึ่งเป็นแผนกหนึ่งของซีเจ อีเอ็นเอ็ม บริษัทย่อยของกลุ่มซีเจ 

ซีเจ อีแอนด์เอ็ม เซ็นเตอร์ สตูดิโอ ตั้งอยู่ที่แขวงซังงัม เขตมาโพ กรุงโซล เป็นศูนย์กลางการออกอากาศและการบันทึกของรายการ Mnet จำนวนมากที่มีผู้ชมในสตูดิโอ ได้แก่ การแสดงดนตรีสดประจำสัปดาห์ *[[เอ็มเคานต์ดาวน์]]* นอกจากนี้ยังเป็นสถานที่สำหรับการแสดงสดในรายการแข่งขันเช่น Show Me The Money, Unpretty Rapstar, พรอดิวซ์ 101 (ซีซัน 1 และ 2), ไอดอลสกูล, พรอดิวซ์โฟร์ตีเอต, พรอดิวซ์เอ็กซ์ 101 และ เกิลส์แพลนเน็ต 999 เว็บไซต์ระดับโลกที่มีชื่อว่า "เอ็มเน็ตโกลบอล" ได้เปลี่ยนชื่อเป็น "เอ็มเวฟ" ในเดือนเมษายน 2013 เว็บไซต์อื่นของ Mnet ไม่ได้รับผลกระทบจากการเปลี่ยนแปลง

## คำขวัญ

## ผังรายการ

## อ้างอิง

## แหล่งข้อมูลอื่น
*  

หมวดหมู่:สถานีโทรทัศน์ในประเทศเกาหลีใต้
หมวดหมู่:บริษัทในโซล
หมวดหมู่:ก่อตั้งในปี พ.ศ. 2538
หมวดหมู่:กลุ่มซีเจ
เซจง

**เซจง** () อาจหมายถึง

* **[[พระเจ้าเซจงมหาราช]]** พระมหากษัตริย์เกาหลี
* **[[นครเซจง]]** เมืองของเกาหลีใต้
* **[[สถานีเซจง]]** เป็นสถานีวิจัยในทวีปแอนตาร์กติกาของเกาหลีใต้ 
* **[[เรือพิฆาตชั้นพระเจ้าเซจงมหาราช]]** เรือพิฆาตของกองทัพเรือเกาหลีใต้
อามลัก

**อามลัก** หรือ **อามลกะ** (เทวนาครี: आमलक) คือจานหินที่มีรอบแบ่งหรือขัดเป็นเฟือง ใช้ประดับบนยอดศิขรหรือหอคอยหลักในโบสถ์พราหมณ์ มีการตีความไว้ว่าอามลักสื่อถึงดอกบัว อันเป็นสัญลักษณ์ถึงการเป็นที่สถิตของเทพเจ้าซึ่งประดิษฐานอยู่ในห้องภายใต้อามลัก บ้างตีความว่าสื่อถึงดวงอาทิตย์ ซึ่งเป็นสัญลักษณ์ของทางสู่โลกสวรรค์ ลักษณะและชื่อของอามลักมาจากผลมะขามป้อมหรือมะขามอินเดีย ซึ่งมีขื่อในภาษาสันสกฤตว่าผล “อามลกี” () ผลอามลกีนั้นมีความเป็นชั้น ๆ และแบ่งส่วน ถึงแม้ว่าจะไม่ได้โดดเด่นมากเท่าในอามลักก็ตาม บนยอดของอามลักจะประดับด้วยกลศะอีกชั้นหนึ่งเป็นยอดบนสุด

## อ้างอิง
; เชิงอรรถ

; บรรณานุกรม 

*Harle, J.C., *The Art and Architecture of the Indian Subcontinent*, 2nd edn. 1994, Yale University Press Pelican History of Art, 
*Kramrisch, Stella, *The Hindu Temple*, Volume 2, 1996 (originally 1946), , 9788120802223, google books

หมวดหมู่:สถาปัตยกรรมโบสถ์พราหมณ์
หมวดหมู่:อนุสรณ์สถานในประเทศอินเดีย
รายชื่อสายการบินในประเทศลาว

นี่คือรายชื่อสายการบินในสาธารณรัฐประชาธิปไตยประชาชนลาว

## สายการบินตามกำหนดการ

## อ้างอิง
รายชื่อสายการบินในประเทศมาเลเซีย

นี่คือ**รายชื่อสายการบินใน[[ประเทศมาเลเซีย]]** สายการบินจะถูกจัดเรียงตามตัวอักษรตามกิจกรรมและประเภท
## สายการบินตามกำหนดการ

## สายการบินเช่าเหมาลำ

## สายการบินขนส่งสินค้า
วัชรา ณ วังขนาย

**วัชรา ณ วังขนาย** (เกิด 25 พฤศจิกายน พ.ศ. 2500) เป็นสมาชิกสภาผู้แทนราษฎรแบบบัญชีรายชื่อ สังกัดพรรคเสรีรวมไทย อดีตสมาชิกสภาผู้แทนราษฎรจังหวัดนครราชสีมา 2 สมัย และเป็นอดีตเลขาธิการพรรคเสรีรวมไทย

## ประวัติ
วัชรา เกิดเมื่อวันที่ 25 พฤศจิกายน พ.ศ. 2500 เป็นบุตรนายอารีย์ กับนางหงำ ชุ้นฟุ้ง  ด้านครอบครัวสมรสกับนางอารีวรรณ ณ วังขนาย มีบุตรธิดาด้วยกัน 4 คน

สำเร็จการศึกษาปริญญาตรี บริหารธุรกิจบัณฑิต สาขาการบริหารงานบุคคลจากคณะบริหารธุรกิจ มหาวิทยาลัยเกริก

## การทำงาน
วัชรา เคยดำรงตำแหน่งรองประธานกรรมการบริษัท นํ้าตาลวังขนาย จำกัด ปี 2558 – 2562 และปัจจุบันเป็นผู้จัดการบริษัท เกษตรพัทธิรัตน์ จำกัด

## งานการเมือง
วัชรา เริ่มเข้าสู่เส้นทางการเมือง โดยลงสมัครเป็นสมาชิกสภาผู้แทนราษฎรจังหวัดนครราชสีมา 2 ครั้ง ในนามพรรคไทยรักไทย และได้รับการเลือกตั้งทั้ง 2 ครั้ง

ระหว่างการเป็นสมาชิกสภาผู้แทนราษฎร ได้ดำรงตำแหน่งเป็นกรรมาธิการติดตามผลการปฏิบัติตามมติของสภาผู้แทนราษฎร รองเลขาธิการคณะกรรมาธิการอุตสาหกรรม และรองโฆษกและกรรมาธิการพิจารณาร่างพระราชบัญญัติงบประมาณรายจ่ายประจำปีงบประมาณ พ.ศ. 2547

ต่อมาได้สังกัดพรรครวมใจไทยชาติพัฒนา และได้ดำรงตำแหน่งเป็นกรรมการและรองเลขาธิการพรรค แต่ไม่ได้รับเลือกตั้ง 2 ครั้ง และในปี 2562 ได้ลงสมัครเป็นสมาชิกสภาผู้แทนราษฎรแบบบัญชีรายชื่อ ลำดับที่ 2 ในนามพรรคเสรีรวมไทย และได้รับการเลือกตั้งเป็น สส.สมัยที่ 3

### สมาชิกสภาผู้แทนราษฎร
วัชรา ณ วังขนาย ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ

# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดนครราชสีมา สังกัดพรรคไทยรักไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดนครราชสีมา สังกัดพรรคไทยรักไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แบบบัญชีรายชื่อ สังกัดพรรคเสรีรวมไทย

## เครื่องราชอิสริยาภรณ์

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:นักการเมืองจากจังหวัดนครราชสีมา
หมวดหมู่:นักธุรกิจจากจังหวัดนครราชสีมา
หมวดหมู่:สมาชิกสภาผู้แทนราษฎรจังหวัดนครราชสีมา
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นักการเมืองพรรคไทยรักไทย
หมวดหมู่:พรรคชาติพัฒนา (พ.ศ. 2550)
หมวดหมู่:นักการเมืองพรรคเสรีรวมไทย
หมวดหมู่:บุคคลจากคณะบริหารธุรกิจ มหาวิทยาลัยเกริก
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
ความรุนแรงนอกกฎหมายอันเนื่องจากวัวในอินเดีย

ในประเทศอินเดีย ซึ่งวัวได้รับการบูชาโดยประชากรจำนวนมาก มี**ความรุนแรงนอกกฏหมายเกี่ยวกับวัว**เกิดขึ้น (Cow vigilante violence in India) ความรุนแรงนี้ประกอบด้วยการโจมตีของกลุ่มพลเรือนที่ตั้งตนเป็นศาลเตี้ย ภายใต้ชื่อ “ขบวนการปกป้องวัว” ซึ่งตั้งเป้าไปที่กลุ่มคนที่ลักลอบขนวัวโดยผิดกฏหมาย ในบางครั้งแม้แต่การขนวัวโดยถูกตามกฏหมายก็ตกเป็นเป้าของการโจมตีนี้ด้วย จำนวนการโจมตีเพิ่มขึ้นอย่างชัดเจนตั้งแต่ปี 2014 

ประเด็นนี้เป็นที่ถกเถียงมายาวนานว่าถึงแม้ข้อมูลรัฐบาลจะบอกว่าความตึงเครียดในประเด็นนี้ในระดับชุมชนได้ลดลงหลังปี 2014 แต่เหตุการณ์ความรุนแรงในความเป็นจริงนั้นได้ลดลงหรือไม่ รัฐในอินเดียส่วนใหญ่มีกฏหมายของรัฐที่ห้ามการฆ่าวัวควาย กลุ่มศาลเตี้ยต่าง ๆ ที่เกิดขึ้นมากในช่วงที่ผ่านมา อ้างว่าตั้งขึ้นเพื่อปกป้องวัวควาย นำไปสู่ความรุนแรงและนำไปสู่การทำร้ายร่างกายถึงแก่ชีวิต กลุ่มปกป้องวัวพวกนี้มองตัวเองว่ากำลังหยุดยั้งการขโมยวัว และทำตัวเป็นผู้พิทักษ์กฏหมายห้ามฆ่าวัวควายในอินเดีย สำนักข่าวรอยเตอร์สรายงานว่ามีการโจมตีของกลุ่มศาลเตี้ยดังกล่าวรวมถึง 63 ครั้งทั่วอินเดีย ระหว่างปี 2010 ถึงกลางปี 2017 ส่วนมากเกิดขึ้นหลังนเรนทระ โมทีก้าวขึ้นสู่ตำแหน่งนายกรัฐมนตรีวาระแรกในปี 2014 ในจำนวนนี้มีผู้เสียชีวิตจากเหตุความรุนแรงดังกล่าว 28 คน โดย 24 คนในจำนวนนี้เป็นมุสลิม และมีผู้ได้รับบาดเจ็บ 124 คน

เหตุการณ์ศาลเตี้ยนี้เกิดขึ้นมากขึ้นมากหลังพรรคภารตียชนตา (BJP; Bharatiya Janata Party) ชนะการเลือกตั้งเข้าสู่การเป็นรัฐบาลกลางเมื่อปี 2014 ความถี่และความรุนแรงของศาลเตี้ยเหล่านี้ถือว่าเกิดขึ้น “เป็นประวัติการณ์” (unprecedented) ฮิวแมนไรตส์วอตช์ รายงานว่าเหตุการณ์ศาลเตี้ยอันเนื่องจากวัวนี้เพิ่มขึ้นมากตั้งแต่ปี 2015 การเพิ่มจำนวนนี้ส่วนหนึ่งมาจากชาตินิยมฮินดูที่กำลังได้รับความนิยมมากขึ้นในอินเดีย กลุ่มศาลเตี้ยจำนวนมากระบุว่าพวกเขารู้สึก “มีอำนาจ” ขึ้นจากชัยชนะของพรรค BJP ซึ่งเป็นพรรคชาตินิยมฮินดู ในการเลือกตั้งเมื่อปี 2014 ศาลสูงอินเดียออกกฏในเดือนกันยายน ปี 2017 ว่า แต่ละรัฐควรมีเจ้าหน้าที่ตำรวจในลนแต่ละเขตเพื่อปฏิบัติหน้าที่เป็นเจ้าหน้าที่ย่านกลาง (nodal officer) ปฏิบัติหน้าที่อย่างเด็ดขาดต่อกลุ่มที่ตั้งตนเป็นศาลเตี้ยนอกจากนี้ศาลยังแสดงความเป็นห่วงว่าสัตว์เหล่านี้กำลังถูกฆ่าอย่างผิดกฏหมาย อย่างเช่นกรณีพบซากศพของวัวควายที่ถูกฆ่ากว่า 200 ตัวลอยเกลื่อนในแม่น้ำพิหาร

## อ้างอิง

หมวดหมู่:การก่อการร้ายฮินดู
หมวดหมู่:การก่อการร้ายในประเทศอินเดีย
หมวดหมู่:ความรุนแรงอันเนื่องจากศาสนา
หมวดหมู่:ความรุนแรงในประเทศอินเดีย
ขบวนการปกป้องวัว

**ขบวนการปกป้องวัว** (cow protection movement) เป็นขบวนการเคลื่อนไหวเชิงศาสนาและเชิงการเมืองที่มีเป้าหมายในการปกป้องวัว ซึ่งมีการฆ่าวัวนั้นได้รับการต่อต้านอย่างกว้างขวางในหมู่ชาวฮินดู ชาวพุทธ ชาวเชน และชาวซิกข์ การต่อต้านการฆ่าสัตว์ต่าง ๆ รวมทั้งวัวมีมาอย่างยาวนานในประวัติศาสตร์ของอินเดีย อย่างไรก็ตามวลี “ขบวนการปกป้องวัว” (Cow protection movement) นี้จะกล่าวถึงการเคลื่อนไหวในยุคปัจจุบัน อันเริ่มต้นมาตั้งแต่ยุคอาณานิคมอังกฤษ กิจกรรมต่อต้านการฆ่าวัวที่เก่าแก่ที่สุดย้อนกลับไปถึงกลุ่มชาวซิกข์ในปัญจาบเมื่อปี 1860s ที่ต่อต้านการฆ่าวัว ขบวนการนี้ได้รับความนิยมในปี 1880s และนับจากนั้นก็ได้รับความสนใจและการสนับสนุนมากจาก สวามี ทยนันทะ สรัสวตี ผู้ก่อตั้งอารยสมาช ในช่วงปลายศตวรรษที่ 19 และจากมหาตมะ คานธี ในต้นศตวรรษที่ 20

ขบวนการปกป้องวัวนี้ได้รับการสนับสนุนอย่างกว้างขวางในหมู่ศาสนิกชนของศาสนาอินเดีย โดยเฉพาะศาสนาฮินดู แต่ถูกต่อต้านอย่างกว้างขวางในหมู่มุสลิม มีเหตุจลาจลเนื่องจากการปกป้องวัวนี้เกิดขึ้นจำนวนมากในปี 1880s - 1890s ในบริติชอินเดีย จลาจลฆ่าวัวเมื่อปี 1893 และ 1894 เกิดขึ้นในวัน Eid-ul-Adha ซึ่งเป็นเทศกาลอิสลามที่มีการฆ่าบูชายัญสัตว์เป็นส่วนหนึ่งของการเฉลิมฉลอง ขบวนการปกป้องวัวและความรุนแรงอันเนื่องจากขบวนการปกป้องวัวถือเป็นหนึ่งในที่มาของความขัดแย้งทางศาสนาในอินเดีย เอกสารทางประวัติศาสตร์เสนอว่าทั้งชาวฮินดูและมุสลิม ล้วนมอง “การปกป้องวัว” และ “การฆ่าวัว” เป็นอิสระทางศาสนาอย่างหนึ่ง

ถึงแม้ขบวนการปกป้องวัวจะเกี่ยวข้องกับอินเดียเป็นหลัก แต่ก็พบในประเทศพุทธอย่างศรีลังกาและเมียนมาร์มาตั้งแต่ยุคอาณานิคม ศรีลังกานับเป็นประเทศแรกในอินเดียใต้ที่ออกกฎหมายครอบคลุมการลงโทษเนื่องดัวยการทำร้ายวัวควาย ในปัจจุบันศรีลังกาห้ามการค้าขายวัวควายเพื่อการฆ่าและผลิตเป็นเนื้อ ตามเป็นผลมาจากการออกข้อกฎหมายที่จะช่วยสร้างความสามัคคีขึ้นในกลุมชาติพันธุ์หลัก 2 กลุ่มบนเกาะ คือชาวทมิฬและสิงหล ส่วนในประเทศอินเดียก็มีกฎหมายห้ามการฆ่าวัวควายในรัฐส่วนใหญ่ของประเทศ ยกเว้นเพียงเกรลา, เบงกอลตะวันตก และส่วนตะวันออกเฉียงเหนือของประเทศ

## อ้างอิง

หมวดหมู่:การเคลื่อนไหวทางสังคมในอินเดีย
หมวดหมู่:ขบวนการอิงศาสนาฮินดู
พระธรรมธีรราชมหามุนี

**พระธรรมธีรราชมหามุนี** เป็นราชทินนามสมณศักดิ์พระราชาคณะชั้นธรรมรูปหนึ่ง ปัจจุบันพระราชทานเฉพาะแก่พระภิกษุฝ่ายมหานิกาย มีพัดยศเฉพาะแถบสีดำ

## ประวัติ
ในทำเนียบ "ตำแหน่งพระราชาคณะในกรุงนอกกรุง ครั้งกรุงเก่า" ปรากฏชื่อ*พระครูสุธรรมธิราราชมหามุนี* เป็นพระครูเจ้าคณะเมืองระยอง ขึ้นกับในคณะคามวาสีฝ่ายขวา ถึงรัชสมัยพระบาทสมเด็จพระพุทธยอดฟ้าจุฬาโลกมหาราช โปรดให้ลดสมณศักดิ์สมเด็จพระสังฆราช (ชื่น) ลงเป็น*พระธรรมธิราราชมหามุนีว่าที่พระพนรัตน* 

ในรัชสมัยพระบาทสมเด็จพระมงกุฎเกล้าเจ้าอยู่หัว โปรดให้พระจัน ที่เพิ่งถูกถอดจากสมณศักดิ์พระเทพโมลี กลับเป็นพระราชาคณะเสมอชั้นเทพที่*พระธรรมธีระราชมหามุนี* ถึง พ.ศ. 2495 พระเทพเมธี (ธีร์ ปุณฺณโก) จึงได้รับสมณศักดิ์เป็นพระราชาคณะชั้นธรรมที่พระธรรมธีรราชมหามุนีเป็นรูปแรก

ในบรรดาพระสงฆ์ทั้งหมดที่ได้รับพระราชทานสมณศักดิ์นี้ พระสงฆ์รูปที่มีชื่อเสียงและเป็นที่รู้จักมากที่สุดคือ พระธรรมธีรราชมหามุนี (โชดก ญาณสิทฺธิ ป.ธ.9) วัดมหาธาตุยุวราชรังสฤษฎิ์ ซึ่งเป็นพระอาจารย์ใหญ่ฝ่ายวิปัสสนาธุระรูปแรกของสำนักวิปัสสนากรรมฐาน วัดมหาธาตุยุวราชรังสฤษฎิ์ โดยท่านได้นำวิธีการปฏิบัติวิปัสสนากรรมฐาน พองหนอ-ยุบหนอ จากการเดินทางไปศึกษาดูงานและปฏิบัติวิปัสสนากรรมฐาน ณ ประเทศพม่า มาสอนในสำนักวิปัสสนากรรมฐานของวัดมหาธาตุฯ จนทำให้มีผู้ที่สนใจฝึกปฏิบัติเป็นจำนวนมาก นอกจากนี้ ท่านยังเป็นพระอาจารย์ถวายการสอนวิปัสสนากรรมฐานแด่สมเด็จพระศรีนครินทราบรมราชชนนี และพระมงคลเทพมุนี (สด จนฺทสโร) วัดปากน้ำ ภาษีเจริญ พระวิปัสสนาจารย์ผู้เลื่องชื่อในด้านวิชชาธรรมกาย เมื่อปี พ.ศ. 2498 ซึ่งทั้งสมเด็จพระศรีนครินทราบรมราชชนนี และหลวงพ่อสด ได้รับผลจากการปฏิบัติเป็นที่น่าพอพระทัยและน่าพอใจ โดยเฉพาะหลวงพ่อสด ท่านได้มอบภาพถ่ายของท่านให้กับสำนักวิปัสสนากรรมฐาน วัดมหาธาตุฯ พร้อมกับเขียนรับรองผลการปฏิบัติใต้ภาพถ่าย โดยระบุว่า การปฏิบัติแบบนี้ ถูกต้องร่องรอยในมหาสติปัฏฐานสูตรทุกประการ แต่เป็นที่น่าเสียดายและเศร้าสลดใจยิ่งนัก เนื่องจากพระธรรมธีรราชมหามุนี (โชดก ญาณสิทฺธิ ป.ธ.9) หลังจากได้รับพระราชทานสมณศักดิ์เพียงแค่ 6 เดือน ก็ได้มรณภาพลงเมื่อวันที่ 30 มิถุนายน พ.ศ. 2531 นับเป็นพระสงฆ์ที่ดำรงสมณศักดิ์นี้สั้นที่สุด

## รายนาม
นับตั้งแต่อดีตถึงปัจจุบัน มีพระเถระได้รับสมณศักดิ์ที่พระธรรมธีรราชมหามุนีรวมทั้งสิ้น 8 รูป ดังนี้

## อ้างอิง
ศรีภูมิ ศุขเนตร

**ศรีภูมิ ศุขเนตร** เป็นกงสุลใหญ่กิตติมศักดิ์ราชรัฐโมนาโกประจำกรุงเทพมหานคร อดีตรัฐมนตรีช่วยว่าการกระทรวงคมนาคม ในรัฐบาลของนายสัญญา ธรรมศักดิ์ อดีตที่ปรึกษาประจำสำนักนายกรัฐมนตรี อดีตปลัดกระทรวงคมนาคม อดีตอธิบดีกรมไปรษณีย์โทรเลข และอดีตอธิบดีกรมการบินพาณิชย์ 

## ประวัติ
ศรีภูมิ ศุขเนตร จบการศึกษาระดับปริญญาตรี จากคณะนิติศาสตร์ ประกาศนียบัตรการปกครองและการคลัง มหาวิทยาลัยปารีส ระดับปริญญาโท ดิโพลม่าเทียบปริญญาโท โดย กพ. สถาบันไปรษณีย์โทรคมนาคมขั้นสูงแห่งชาติ และโรงเรียนการปกครองแห่งชาติปารีส และได้รับปริญญากิตติมศักดิ์ระดับปริญญาเอก จากคณะวารสารศาสตร์และสื่อสารมวลชน มหาวิทยาลัยธรรมศาสตร์ รวมทั้งจบการศึกษาจากวิทยาลัยป้องกันราชอาณาจักร

ศรีภูมิ ศุขเนตร สมรสกับหม่อมราชวงศ์วรรณาภรณ์ ศุขเนตร มีบุตร 3 คน คือ สันธาน ศิรเวท  และศิรนันท์ ศุขเนตร

## การทำงาน
ศรีภูมิ ศุขเนตร เคยรับราชการในสังกัดกระทรวงคมนาคม เคยดำรงตำแหน่งอธิบดีกรมไปรษณีย์โทรเลข และกรมการบินพาณิชย์ และดำรงตำแหน่งสูงสุดคือ ปลัดกระทรวงคมนาคม ซึ่งในขณะนั้นเป็นช่วงที่รัฐมนตรีว่าการกระทรวงคมนาคม (มนตรี พงษ์พานิช) ได้ลงนามในสัญญาสัมปทานระบบการขนส่งทางรถไฟและถนนยกระดับใน กทม. และการใช้ประโยชน์จากที่ดินของ รฟท. หรือ โครงการโฮปเวลล์ และนายศรีภูมิ ได้ร่วมลงนามในฐานะพยาน ต่อมาถูกย้ายไปดำรงตำแหน่งที่ปรึกษาประจำสำนักนายกรัฐมนตรี โดยคณะรัฐประหาร (คณะ รสช.) เมื่อเดือนกุมภาพันธ์ 2534

ศรีภูมิ เป็นผู้มีบทบาทสำคัญในการนำระบบสื่อสารผ่านดาวเทียมมาใช้ในประเทศไทย รวมถึงการพัฒนาระบบการสื่อสารโทรคมนาคม และยังเคยเป็นประธานบริษัท ยูไนเต็ดคอมมูนิเกชั่น อินดัสตรี จำกัด (มหาชน)

ต่อมาได้รับแต่งตั้งเป็นสมาชิกสภานิติบัญญัติแห่งชาติเมื่อปี พ.ศ. 2516 และเป็นรัฐมนตรีช่วยว่าการกระทรวงคมนาคม ในรัฐบาลของนายสัญญา ธรรมศักดิ์ เมื่อปี พ.ศ. 2517 จนถึงปี พ.ศ. 2518 และได้รับแต่งตั้งเป็นสมาชิกวุฒิสภา ในปี พ.ศ. 2531 และเป็นประธานคณะกรรมาธิการโทรคมนาคม จนถึงวันที่มีการรัฐประหารเมื่อ กุมภาพันธ์ 2534 โดยคณะ รสช.

ศรีภูมิ เคยเป็นนายกสมาคมโทรคมนาคมแห่งประเทศไทย ในพระบรมราชูปถัมภ์ คนแรก เมื่อปี พ.ศ. 2534 ถึงปี พ.ศ. 2542 รวม 4 สมัย

ศรีภูมิ ศุขเนตร เป็นกงสุลกิตติมศักดิ์ของราชรัฐโมนาโกประจำประเทศไทย และเป็นประธานคณะกงสุลกิตติมศักดิ์แห่งประเทศไทย อยู่ 15 ปี จากปี พ.ศ.2546 ถึงปี พ.ศ. 2561

### ประสบการณ์การทำงาน

* นายกสมาคมคนแรกของสมาคมอุตสาหกรรมการบินแห่งประเทศไทย
* ประธานคนแรกของสมาพันธ์เทคโนโลยีสารสนเทศแห่งประเทศไทย
* นายกสมาคมคนแรกของสมาคมนักเรียนเก่าฝรั่งเศส
* นายกสมาคมนักเรียนเก่าภาคพื้นยุโรปในพระบรมราชูปถัมภ์
* กรรมการบริหารรุ่นก่อตั้งของ International Satellite Organization (INTELSAT) ณ กรุงวอชิงตันดีซี
* กรรมการบริหารของบริษัทดาวเทียม IRADIUM ซึ่งจดทะเบียน ณ มลรัฐ Delaware, U.S.A.
* ประธานคนแรกของสมาคมคณะกงสุลกิตติมศักดิ์ (ประเทศไทย) HCAT ซึ่งจดทะเบียนสมาคมเมื่อ พ.ศ. 2554

## เครื่องราชอิสริยาภรณ์
ศรีภูมิ ศุขเนตร ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
### เครื่องราชอิสริยาภรณ์ไทย

### ต่างประเทศ
*  :
** พ.ศ. 2547 – 80px เครื่องอิสริยาภรณ์เลฌียงดอเนอร์ ชั้นที่ 3 กอม็องเดอร์
## อ้างอิง

หมวดหมู่:ข้าราชการพลเรือนชาวไทย
หมวดหมู่:ปลัดกระทรวงคมนาคมไทย
หมวดหมู่:บุคคลจากโรงเรียนอัสสัมชัญ
หมวดหมู่:ผู้ได้รับปริญญากิตติมศักดิ์จากมหาวิทยาลัยธรรมศาสตร์
หมวดหมู่:บุคคลจากวิทยาลัยป้องกันราชอาณาจักร
หมวดหมู่:บุคคลจากมหาวิทยาลัยปารีส
หมวดหมู่:นักวิทยุสมัครเล่นชาวไทย
เรือหลวงตากสิน

**เรือหลวง''ตากสิน*** *'(FFG-422)*' () หมายเลขตัวเรือ 422 ขึ้นระวางในปี พ.ศ. 2538 เป็นรุ่นดัดแปลงแก้ไขของเรือฟริเกตแบบ 053 ที่ทำขึ้นใน[[ประเทศจีน]] ซึ่งออกแบบและสร้างโดยบริษัทต่อเรือแห่งรัฐของจีนใน[[เซี่ยงไฮ้]] มีเรือที่สร้างขึ้นรูปเดียวกันคือ[[เรือหลวงนเรศวร|เรือหลวง*นเรศวร'']] โดยได้รับการส่งมอบในเดือนพฤศจิกายน พ.ศ. 2538 เรือมีราคาอยู่ที่ 2 พันล้านบาทต่อลำ ซึ่งน้อยกว่า 8 พันล้านบาทที่อ้างว่าเป็นป้ายราคาสำหรับเรือรบที่สร้างโดยชาวตะวันตก

กองทัพเรือไทยตั้งข้อสังเกตเกี่ยวกับคุณภาพของเรือ ข้อจำกัดของระบบควบคุมความเสียหายของเรือและระบบดับเพลิงขั้นพื้นฐาน หากลำเรือแตกอาจส่งผลให้น้ำท่วมและอัปปางอย่างรวดเร็ว ซึ่งกองทัพเรือไทยต้องใช้เวลาและความพยายามอย่างมากในการแก้ไขปัญหาเหล่านี้

## อัปเกรด
เมื่อวันที่ 3 มิถุนายน พ.ศ. 2554 ซ้าบประกาศว่าจะได้รับสัญญาในการอัปเกรดเรือฟริเกตชั้นนเรศวรทั้งสอง ขอบเขตของการอัปเกรดจะรวมถึงระบบอำนวยการรบ 9เอลเว เอ็มโคว4, ซียีราฟ เอเอ็มบี, เรดาร์ควบคุมการยิง เซรอส 200, ระบบอิเล็กโตรออปติกส์ อีโอแอส 500 และระบบเชื่อมโยงข้อมูลสำหรับการสื่อสารกับเครื่องบินสอดแนมอย่างอิรีอายของกองทัพอากาศไทยที่เพิ่งซื้อมาใหม่

เมื่อวันที่ 8 สิงหาคม พ.ศ. 2555 ดีเอสซีเอประกาศความมุ่งมั่นของประเทศไทยที่จะได้รับขีปนาวุธอีโวลด์ซีสแปร์โรว์ และอุปกรณ์ที่เกี่ยวข้องเพื่ออัพเกรดเรือฟริเกต จดหมายของข้อเสนอและการยอมรับได้ลงนามกับเรย์เธียนเมื่อวันที่ 14 มกราคม พ.ศ. 2556

## อ้างอิง

ตากสิน
ตากสิน
ตากสิน
เลซีล็อกซี

**ปฐมภพ พูลกลั่น** (ชื่อเล่น ท็อป) เกิดเมื่อวันที่ 15 พฤศจิกายน พ.ศ. 2539 มีฉายาว่า **เลซีล็อกซี** () เป็นนักร้อง แร็ปเปอร์ชาวไทย

## ประวัติ
เลซีล็อกซี จบการศึกษาระดับมัธยมปลายจากโรงเรียนฤทธิยะวรรณาลัย ๒ ศึกษาต่อระดับปริญญาตรีที่ สาขาดนตรีสากล คณะศิลปกรรมศาสตร์  มหาวิทยาลัยเทคโนโลยีราชมงคลธัญบุรี

ชื่อ  เลซีล็อกซี มีที่มาจากที่เป็นคนขี้เกียจ

ในวัยเด็กได้ประกวดร้องเพลงลูกทุ่งโดยได้รับการสนับสนุนจากครอบครัว ในช่วง ม.1 เริ่มเต้นบีบอย จากนั้นก็ฟรีรันนิงและเล่นสเก็ตบอร์ด เริ่มฟังเพลงฮิปฮอปจากอัลบัม *Thr33 Ringz* ของที-เพน จากนั้นก็ประกอบอาชีพโดยการร้องตามร้านอาหาร ต่อมาเข้าประกวดรายการ *[[เดอะแร็ปเปอร์ ซีซันที่ 1]]* กับทีมทูพี แต่ไม่ชนะ หลังจากนั้นอยู่สังกัดยัปป์ (YUPP!) มีผลงานเพลงร่วมกับคนอื่นในเพลง "ยอม...ปล่อย", "อยากมีแฟนแล้ว", "เอาไงดีว้า"  และเพลง "เป็นไรไหม" ร้องร่วมกับ OG-ANIC สามารถขึ้นอันดับ 1 บนชาร์ต  Thailand Top 100 by JOOX ยังได้รางวัลเพลงฮิปฮอปแห่งปีจากงานจูกซ์ไทยแลนด์มิวสิกอะวอดส์ 2019 เขาร่วมร้องเพลง "ยอม..ปล่อย" กับไซยาไนด์ (Cyanide) ซึ่งแอปเปิล มิวสิก จัดอันดับให้อยู่อันดับ 3 ของเพลงยอดเยี่ยมที่สุดในปี 2018 ของประเทศไทย และมีผลงานเดี่ยวเพลง "Morning" ที่สามารถขึ้นอันดับ 1 บนชาร์ตจูกซ์เช่นกัน ในเดือนกันยายน 2562 ร้องเพลงร่วมกับส้ม มารีในเพลง "รางวัลปลอบใจ" สามารถขึ้นอันดับ 1 บนชาร์ตเวอร์จินฮิตซ์ 95.5 เอฟเอ็ม

ด้านผลงานโฆษณา เลซีล็อกซีร่วมกับยัวร์บอยทีเจและออแกนิก ร้องเพลง "TMRW" ชื่อเดียวกับโครงการของธนาคารยูโอบีเพื่อเจาะกลุ่มเจเนเรชันวายที่ธนาคารมีฐานลูกค้าอยู่ราวร้อยละ 25 เขายังได้เป็นพรีเซนเตอร์โทรศัพท์มือถือซัมซุง กาแลคซี่ เอ 50 ร่วมกับผลิตโชค อายนบุตร และปล่อยเพลง "Life is Live" ประกอบโฆษณานี้

ปลายปี 2562 เขามีผลงานแสดงภาพยนตร์เรื่องแรก คือ *[[ฮาร์ทบีท เสี่ยงนัก รักมั้ยลุง]]* ของค่าย ทรานส์ ฟอร์เมชั่น ฟิล์ม โดยรับบทเป็น เก่งกี้  

## ความเป็นศิลปิน
เลซีล็อกซีเป็นทั้งแร็ปเปอร์และนักร้อง ยูทูเพลย์ชื่นชมการร้องของเขาว่า มีเนื้อเสียงดี เทคนิคดี ซึ่งหาได้น้อยที่แร็ปเปอร์จะร้องเพลงได้ดีด้วย เนื้อเพลงของเลซีล็อกซีมักมีคำว่า Warm Light อยู่ในเพลง จนกลายเป็นลายเซ็นในเพลงของเขา

## ผลงาน
### ผลงานเพลง
;เพลงเดี่ยว

* "Tiger Cry Freestyle" - LAZYLOXY
* "ไม่นาน" - LAZYLOXY Feat. Zentyarb
* "เป็นไรไหม" - OG-ANIC x LAZYLOXY
* "Morning" - LAZYLOXY
* "Bad Boy" LAZYLOXY Feat. Maiyarap
* "Yeah" - LAZYLOXY Feat. Ben Bizzy, Younggu
* "Everything Is Real" - LAZYLOXY Feat. FIIXD
* "FMS (For myself)" - LAZYLOXY

; เพลงประกอบละคร/ซีรีส์
* "เงา (Shadow)" Ost.Shadow เงา/ล่า/ตาย - LAZYLOXY

; มีส่วนร่วมร้อง
* "ยอม...ปล่อย" - Cyanide Feat. Lazyloxy
* "อยากมีแฟนแล้ว" - Lipta Feat. Lazyloxy
* "เอาไงดีว้า" - MARC TATCHAPON feat. Lazyloxy
* "รางวัลปลอบใจ" - ส้ม มารี Feat. Lazyloxy
* "TMRW" (ทูมอร์โรว์) - LAZYLOXY x OG-ANIC x URBOYTJ
* "แบกไม่ไหว" - UrboyTJ Feat. Lazyloxy
* "มีแค่เรา" - F.HERO Feat. LAZYLOXY x OG-ANIC

### ซีรีส์
* *[[ฮาร์ทบีท เสี่ยงนัก รักมั้ยลุง]]* (2562) รับบทเป็น เก่ง / เก่งกี้
* *[[Shadow เงา/ล่า/ตาย]]* (2566) รับบทเป็น อนันต์

### ซิทคอม
* *[[โอมเพี้ยงอาจารย์คง]]* (2565) รับบท ประวุท (รับเชิญ)

## อ้างอิง

หมวดหมู่:บุคคลจากกรุงเทพมหานคร
หมวดหมู่:นักร้องไทย
หมวดหมู่:แร็ปเปอร์ไทย
หมวดหมู่:บุคคลจากคณะศิลปกรรมศาสตร์ มหาวิทยาลัยเทคโนโลยีราชมงคลธัญบุรี
เมไธโอนีน

thumb|550px|ชีวสังเคราะห์ของเมไธโอนีน

**เมไธโอนีน** (, ตัวย่อ Met หรือ M) เป็นกรดอะมิโนชนิดแอลฟา มีสูตรเคมีคือ C5H11NO2S ลักษณะเป็นของแข็งสีขาว ละลายน้ำได้ มีมวลโมเลกุล 149.21 g/mol โครงสร้างเมไธโอนีนประกอบด้วยแอมโมเนียที่ได้โปรตอน (−NH3+) และกรดคาร์บอกซิลิกที่เสียโปรตอน (−COO−) และมีโซ่ข้างเป็นไทโออีเทอร์ เมไธโอนีนและซิสตีอีนเป็นกรดอะมิโนโปรตีโนเจนิกสองชนิดที่มีอะตอมกำมะถัน เมไธโอนีนถูกเข้ารหัสในรหัสทางพันธุกรรมพื้นฐานเป็นโคดอน AUG

เมไธโอนีนถูกสกัดครั้งแรกในปี ค.ศ. 1921 โดยจอห์น ฮาวเวิร์ด มูลเลอร์ นักเคมีชาวอเมริกัน และได้ชื่อจากการผสมคำระหว่าง methyl, thion และ -ine ชีวสังเคราะห์ของเมไธโอนีนในพืชและจุลชีพเริ่มต้นที่แอสปาร์เตตที่กลายสภาพเป็นแอสปาร์เตต-เบตา-เซมิแอลดีไฮด์แล้วเปลี่ยนเป็นฮอโมเซรีน ต่อมาฮอโมเซรีนจะถูกกระตุ้นร่วมกับหมู่ฟอสเฟต แอซิติลหรือซักซินิล ก่อนจะทำปฏิกิริยากับซิสตีอีน ไฮโดรเจนซัลไฟด์หรือเมทาเนธิออล หากทำปฏิกิริยากับซิสตีอีนหรือไฮโดรเจนซัลไฟด์จะได้กรดอะมิโนฮอโมซิสตีนซึ่งสามารถเปลี่ยนสภาพเป็นเมไธโอนีน แต่หากทำปฏิกิริยากับเมทาเนธิออล จะได้เมไธโอนีนโดยตรง

เมไธโอนีนเป็นกรดอะมิโนจำเป็นที่ร่างกายไม่สามารถสังเคราะห์ได้ แต่ได้รับจากอาหารจำพวกเนื้อสัตว์ ปลา และไข่ เมไธโอนีนเป็นตัวถูกเปลี่ยนของกรดอะมิโนอื่นอย่างซิสตีอีนและทอรีน เมไธโอนีนเป็นส่วนประกอบสำคัญของกลูตาไธโอน สารต้านอนุมูลอิสระที่สำคัญในสิ่งมีชีวิต และเอส-อะดีโนซิลเมไธโอนีน (SAM-e) โคแฟกเตอร์ที่มีส่วนสำคัญในการควบคุมฮอร์โมน ดีเอ็นเอและระบบภูมิคุ้มกันของร่างกาย

## อ้างอิง

หมวดหมู่:กรดอะมิโนโปรตีโนเจนิก
หมวดหมู่:กรดอะมิโนกลูโคเจนิก
หมวดหมู่:กรดอะมิโนจำเป็น
อึงซิน

[thumb|หวงซิ่น วาดโดย [อูตางาวะ คูนิโยชิ|อุตะงาวะ คุนิโยชิ|324x324px]]
หวงซิ่น (จีนตัวเต็ม : 黃信 / อังกฤษ : Huang Xin) สำเนียงแต้จิ๋วคือ อึงซิน เป็นตัวละครสมมุติจากซ้องกั๋ง มีฉายาว่า **พิชิตสามขุนเขา** (จีน : 鎮三山 / อังกฤษ : Guardian of Three Mountains) เป็นผู้กล้าอันดับที่ 38 ของเขาเหลียงซาน และเป็นคนที่ 2 ในตำแหน่ง 72 สหายดิน เหตุผลที่เขาได้ฉายานี้ อันเป็นผลมาจากที่เขาสามารถเอาชนะโจรเขาชิงฟง (清風山 ท.เชงฮวงซัว) เขาเอ้อหลง (二龍山 ท.ยีเล่งซัว) และเขาดอกท้อ (桃花山 ท.ถอฮวยซัว)

แต่เดิมเขาเป็นทหารที่เมืองเชงจิว เมื่อตอนที่ซ่งเจียงถูกสั่งจำคุกโดยไร้เหตุผล ฮัวหยงได้เข้ามาที่บ้านของ**หลิวเกา** (劉高 ท.เล่ากอ) เพื่อมาเอาตัวซ่งเจียงออกมาจากคุก หลิวเกาจึงไปแจ้งความเท็จแก่เจ้าเมือง**มู่หยงเยี่ยนต๋า** (慕容彥達 ท.โปวหยงงันตัด) ว่าฮัวหยงสมคบคิดกับโจร มู่หยงจึงสั่งให้หวงซิ่นไปจับตัวฮัวหยงและซ่งเจียง เมื่อหวงซิ่นมาถึงบ้านหลิวเกาก็ให้คนสนิทไปบอกฮัวหยงว่าเจ้าเมืองมีคำสั่งให้เรียกตัวมาไกล่เกลี่ย ฮัวหยงกับซ่งเจียงก็พากันไปบ้านของหลิวเกา เมื่อทั้งสองมาถึง หวงซิ่นก็ให้ทหารเข้าจับกุมตัวทั้งสอง แล้วพากันกลับเมืองเชงจิว แต่แล้วก็ถูกเยี่ยนชุนและนายโจรเขาชิงฟงอีก 2 คน ดักซุ่มโจมตี หวงซิ่นหนีไปได้ ส่วนหลิวเกาถูกฮัวหยงฆ่าตาย เมื่อเจ้าเมืองรู้ว่าหวงซิ่นเสียทีแก่พวกโจรก็สั่งให้ฉินหมิงตามไปสมทบ แต่ฉินหมิงก็ถูกซ่งเจียงจับตัวได้และยินยอมเข้าร่วมด้วย แต่ก่อนที่ฉินหมิงจะเข้าร่วมด้วยนั้น ได้ไปหาหวงซิ่นแล้วพูดความจริงให้ฟัง เมื่อหวงซิ่นได้รู้ความจริงจากฉินหมิงก็ตัดสินใจเข้าร่วมกับซ่งเจียง

หลังจากการประชุมใหญ่ของผู้กล้า 108 ดาวแห่งโชคชะตา เขาได้เป็นนายพลลาดตระเวนประจำกองทหารม้า และเป็นหนึ่งในผู้กล้าที่รอดตายมาได้ทุกสมรภูมิ ฮ่องเต้ได้แต่งตั้งให้เขาเป็นทหารเมืองเชงจิวตามเดิม

## อ้างอิง

* Keffer, David. "Outlaws of the Marsh: A Somewhat Less Than Critical Commentary". *Poison Pie Publishing House*. Retrieved 19 December 2016.
* Miyamoto, Yoko (2011). "Water Margin: Chinese Robin Hood and His Bandits" . *Demystifying Confucianism*. Retrieved 19 December 2016.

หมวดหมู่:ตัวละครในซ้องกั๋ง
จังหวัดพิจิตรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562

**การเลือกตั้ง[[สมาชิกสภาผู้แทนราษฎรจังหวัดพิจิตร]] พ.ศ. 2562** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 3 เขตเลือกตั้ง โดยแต่ละเขตจะมีสมาชิกสภาผู้แทนราษฎรเขตละ 1 คน

## ภาพรวม
### แบ่งตามพรรค

### เทียบคะแนนกับการเลือกตั้งครั้งก่อนหน้า
เปรียบเทียบคะแนนกับผลการเลือกตั้งเมื่อ พ.ศ. 2554

#### เทียบคะแนนจากการเลือกตั้งแบบบัญชีรายชื่อ พ.ศ. 2554

#### เทียบคะแนนจากการเลือกตั้งแบบแบ่งเขต พ.ศ. 2554

### แบ่งตามเขต

## ผลการเลือกตั้ง

### เขต 1
เขตเลือกตั้งที่ 1 ประกอบด้วย อำเภอเมืองพิจิตร อำเภอสามง่ามและอำเภอวชิรบารมี

ทั้งนี้ หลังจากที่ผู้ได้รับเลือกตั้ง นายพรชัย อินทร์สุข ถูกขับออกจากพรรคพลังประชารัฐ เมื่อวันที่ 19 มกราคม พ.ศ. 2565 ได้ย้ายเข้าสังกัดพรรคเศรษฐกิจไทยในเวลาต่อมา  และคาดว่าถูกขับออกจากพรรคหลังจากพบว่ากลับมาเป็นสมาชิกพรรคพลังประชารัฐอีกครั้งหนึ่ง

### เขต 2
เขตเลือกตั้งที่ 2 ประกอบด้วย อำเภอสากเหล็ก อำเภอวังทรายพูน,อำเภอตะพานหิน อำเภอทับคล้อและอำเภอดงเจริญ

### เขต 3
เขตเลือกตั้งที่ 3 ประกอบด้วย อำเภอบางมูลนาก อำเภอโพทะเล,อำเภอบึงนารางและอำเภอโพธิ์ประทับช้าง

## ดูเพิ่ม
* จังหวัดพิจิตรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554
* จังหวัดพิจิตรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566

## อ้างอิง

## แหล่งข้อมูลอื่น
*สำนักงานคณะกรรมการการเลือกตั้งประจำจังหวัดแพร่
* รายชื่อผู้สมัครรับเลือกตั้งสมาชิกสภาผู้แทนราษฎร แบบแบ่งเขตเลือกตั้ง
* สถิติคะแนนของผู้สมัครและพรรคการเมือง และวิธีการคำนวณหาจำนวน ส.ส. การเลือกตั้ง ส.ส. 24 มีนาคม 2562 

พิจิตร
หมวดหมู่:การเลือกตั้งในจังหวัดพิจิตร
กานาฉ่าย

thumb|กานาฉ่าย
**กานาฉ่าย**  (; ) เป็นอาหารเครื่องเคียงของแต้จิ๋วที่มีมาแต่โบราณ สันนิษฐานว่าอาจมีถิ่นกำเนิดที่มณฑลเสฉวนของจีน มีสีดำและชุ่มไปด้วยน้ำมัน มีรสชาติกลมกล่อมที่เป็นเอกลักษณ์ ในประเทศไทยนิยมทานในหมู่คนไทยเชื้อสายจีน และในต่างประเทศ เช่น ชาวไต้หวันและคนเชื้อสายจีนทั่วโลก สามารถทานในช่วงเทศกาลกินเจและเก็บไว้รับประทานได้นาน นิยมนำมาทานคู่กับข้าวต้ม เพื่อเพิ่มรสชาติให้อร่อยยิ่งขึ้น บางครั้งนำมาผัดกับข้าวสวยหรือเนื้อหมูสับกิน ด้านสรรพคุณ กานาฉ่ายช่วยขับร้อนถอนพิษ แก้ร้อนใน ช่วยให้ชุ่มคอ 

กานาฉ่ายมีส่วนผสมของผักกาดปลีหรือผักเคลดองสับ ลูกสมอจีนดอง (ลูกกานาดอง) และเห็ดหอม อาจเติมกระเทียมสับทอด นำมาตุ๋นด้วยน้ำมันและเคี่ยวจนได้ที่ ขั้นตอนสำคัญในการเคี่ยวคือการควบคุมความร้อนและเทคนิคการทุบด้วยตะหลิว 

กานาฉ่ายไม่เพียงมีคุณค่าทางโภชนาการ แต่ยังมีคุณค่าด้านทางประวัติศาสตร์วัฒนธรรมอีกด้วย หลังจากเปิดซัวเถาเป็นเมืองท่าสำคัญ ชาวเฉาซ่านเดินทางข้ามมหาสมุทรออกไปทำงานและค้าขาย ได้นำกานาฉ่ายไปยังประเทศต่าง ๆ ในเอเชียตะวันออกเฉียงใต้ด้วย คนแต้จิ๋วในต่างประเทศเรียกกานาฉ่ายว่า "*อาหารคิดถึงบ้าน*" (思乡菜) ซึ่งทำให้ชาวแต้จิ๋วในต่างแดนมีวัฒนธรรมบ้านเกิดที่แข็งแกร่งขึ้น ในประเทศไทยหาซื้อได้ตามตลาดย่านคนจีน ทั้งแบบตักแบ่งและบรรจุในผลิตภัณฑ์หลากหลาย

## อ้างอิง

หมวดหมู่:อาหารจีน
หมวดหมู่:คำและวลีภาษาแต้จิ๋ว
โม่เซียงถงซิ่ว

**โม่เซียงถงซิ่ว** () เป็นนามปากกาของนักเขียนนวนิยายชาวจีน   มีชื่อเสียงในการเขียนนิยาย แนววาย และเป็นหนึ่งในนักเขียนที่ประสบความสำเร็จที่สุดในบรรดานักเขียนแนวนี้  เธอโด่งดังจากผลงานชิ้นแรก ตัวร้ายอย่างข้า...จะหนีเอาตัวรอดยังไงดี  และประสบความสำเร็จอย่างมากจากนิยายเรื่อง ปรมาจารย์ลัทธิมาร

## ประวัติ
เนื่องจากโม่เซียงถงซิ่วเป็นนักเขียนที่เก็บตัว จึงไม่มีประวัติเผยแพร่ออกมา โม่เซียงถงซิ่วเริ่มเขียนผลงานเรื่องแรก **ตัวร้ายอย่างข้า...จะหนีเอาตัวรอดยังไงดี** ขณะยังเป็นนักศึกษา ในเดือน กรกฎาคม ปี 2014 เผยแพร่ทางออนไลน์แพลตฟอร์ม Jinjiang Wenxuecheng () ครั้งแรกวันที่ 21 กันยายน 2014 ผลงานของเธอเริ่มต้นจากการมีผู้อ่านไม่กี่คน จนกลายเป็นมีผู้อ่านมหาศาลมียอดคะแนนจากผู้อ่านมากกว่า 5 พันล้านวิว (ยอดเมื่อ ต.ค. 62) ตัวร้ายอย่างข้า...จะหนีเอาตัวรอดยังไงดี ตีพิมพ์เป็นเล่มครั้งแรก โดย Pinsin Studio (平心出版) เมื่อวันที่ 25 กรกฎาคม 2017 มีทั้งหมด 3 เล่มจบ และตีพิมพ์ภาษาไทยโดย Sense Book Publishing โดยเล่ม 1 มีข้อความจาก โม่เซียงถงซิ่ว ถึงนักอ่านชาวไทยในโอกาสผลงานเรื่องแรกได้รับการตีพิมพ์ภาษาต่างประเทศด้วย ปัจจุบัน ตัวร้ายอย่างข้าฯ ถูกนำไปถัดแปลงเป็น หนังสือการ์ตูน การ์ตูนทีวี กำหนดออกฉายทาง Tencent Video ในจีน และ WeTV ในไทย ปลายปี 2019

ปี 2015 เธอเริ่มเขียนนวนิยายเรื่องที่สองซึ่งโด่งดังเป็นพลุแตกเรื่อง **[[ปรมาจารย์ลัทธิมาร]]** เผยแพร่ออนไลน์ทาง Jinjiang Wenxuecheng มียอดวิวถล่มทลายกว่า 1 หมื่น 5 พันล้านวิว (ยอดเมื่อ ต.ค. 62) และตีพิมพ์เป็นรูปเล่มโดยสำนักพิมพ์ Pinsin Studio () ในปี ค.ศ. 2016 เป็นภาษาจีนอักษรตัวเต็ม ในประเทศจีน และตีพิมพ์โดย Sichuan Literature and Art Publishing House () ในปี ค.ศ. 2018 เป็นภาษาจีนอักษรตัวย่อในไต้หวัน ถูกนำไปดัดแปลงเป็น หนังสือการ์ตูน การ์ตูนทีวี เรดิโอดรามา และละครโทรทัศน์ออนไลน์ ซึ่งประสบความสำเร็จอย่างสูงทุกผลงาน นอกจากนี้ถูกนำตีพิมพ์ฉบับแปลเป็นภาษาอื่น ได้แก่ เวียดนาม ไทย และ เกาหลี

ปี 2017 ผลงานลำดับที่ 3 เรื่อง **สวรรค์ประทานพร** เผยแพร่ออนไลน์ทาง Jinjiang Wenxuecheng เช่นเดียวกัน และอวสานลงใน 2018  ถล่มยอดวิวมากที่สุดในบรรดาผลงานที่ผ่านมาไปถึง 2หมื่น9พันล้านวิว (ยอดเมื่อ ต.ค. 62) ขณะนี้โม่เซียงถงซิ่วกำลังอยู่ในระหว่างแก้ไขต้นฉบับเพื่อตีพิมพ์ฉบับรูปเล่มในประเทศจีน และกำลังจะถูกนำไปดัดแปลงเป็น หนังสือการ์ตูน  ในส่วนของประเทศไทยได้มีการประกาศลิขสิทธิ์ฉบับนิยายแล้วโดย Sense Book Publishing

## ผลงาน

## ผลงานดัดแปลง

## อ้างอิง

หมวดหมู่:นักเขียนชาวจีน
หมวดหมู่:นามปากกา
มัจจุราชฝึกหัด

**มัจจุราชฝึกหัด** เป็นละครโทรทัศน์ไทยประเภทซิทคอม จากบทประพันธ์ของปีย์วรา ผลิตโดย บริษัท ปรากฏการณ์ดี จำกัด กำกับการแสดงโดย เอกชัย เกียรติคีรีรัตน์ นำแสดงโดย เกียรติภูมิ บันลือชัยฤทธิ์, กิตติยา จิตรภักดี, ณัฐพล ไรยวงศ์, ชาลีน่า ไบเลย์, เกษรา วัฒนสังข์ ออกอากาศทุกวันเสาร์-อาทิตย์ เวลา 09.00 น. - 10.00 น.ทางช่อง 7 เอชดี เริ่มตอนแรกวันอาทิตย์ที่ 18 สิงหาคม พ.ศ. 2562 ถึง วันเสาร์ที่ 19 ตุลาคม พ.ศ. 2562 จำนวน 18 ตอน

## นักแสดง

## อ้างอิง

## แหล่งข้อมูลอื่น
*
*เรื่องย่อละคร มัจจุราชฝึกหัดbugaboo.tv

หมวดหมู่:ละครโทรทัศน์ทางสถานีโทรทัศน์ช่อง 7 เอชดี
หมวดหมู่:ละครโทรทัศน์ไทยในปี พ.ศ. 2562
หมวดหมู่:ซิตคอมไทย
ระเบียงกรตารปุระ

thumb|ระเบียงกรตารปุระ มุ่งหน้าเข้าประเทศปากีสถาน จากฝั่งประเทศอินเดีย
[thumb|[Gurdwara Darbar Sahib Kartarpur|คุรุทวาราทรพารสาหิบ กรตารปุระ ที่มาของโครงการก่อสร้างระเบียงกรตารปุระ]]
**ระเบียงกรตารปุระ** (; ; ) เป็นระเบียงพรมแดนบนพรมแดนระหว่างประเทศอินเดียและประเทศปากีสถาน เพื่อเชื่อมต่อศาสนสถานของซิกข์ เดรา บาบา นานัก สาหิบในรัฐปัญจาบของอินเดีย กับ คุรุทวาราทรพารสาหิบ กรตารปุระในแคว้นปัญจาบของปากีสถานเข้าด้วยกัน ระเบียงนี้มีเป้าหมายให้ศาสนิกชนซิกข์จากฝั่งอินเดียสามารถเดินทางไปทรพารสาหิบ กรตารปุระ ซึ่งเป็นสถานที่แสวงบุญสำคัญแห่งหนึ่งของศาสนาซิกข์ ตั้งอยู่ 4.7 กิโลเมตรจากพรมแดนปากีสถาน-อินเดีย โดยไม่ต้องใช้วีซ่า

มีการวางศิลาฤกษ์ของกรตารปุระในฝั่งอินเดียขึ้นในวันที่ 26 พฤศจิกายน 2018 ตามด้วยในฝั่งปากีสถานในอีกสองวันถัดมา ระเบียงนี้วางแผนไว้ว่าจะสร้างให้เสร็จก่อนการครบรอบ 550 ปีชาตกาลของคุรุนานักเทพ ในเดือนพฤศจิกายน 2019

อิมราน ข่าน นายกรัฐมนตรีแห่งปากีสถานเปรียบเปรยการตัดสินใจสร้างระเบียงนี้กับการล่มสลายของกำแพงเบอร์ลิน ด้วยว่าโครงการนี้จะช่วยลดความตึงเครียดระหว่างปากีสถานและอินเดียลงได้ อย่างไรก็ตาม ประธานกองทัพอินเดีย พิปิน รวัต ระบุว่าโครงการนี้ควรมองในลักษณะโดดเดี่ยว และไม่ได้เกี่ยวกับอะไรเลย นอกจากนี้ยังเสริมส่าเป็นการตัดสินใจที่เกิดผลฝ่ายเดียว (unilateralism)

ก่อนหน้าการสร้างระเบียงนี้ ผู้แสวงบุญต้องเดินทางโดยรถบัสโดยสารไปยังลาฮอร์ และจึงจ่อรถเข้าไปยังกรตารปุระ รวมระยะทาง 125 กิโลเมตร ทั้ง ๆ ที่ผู้คนสามารถเห็นอาคารของคุรุทวาราทรพารสาหิบ กรตารปุระ ในปากีสถาน ได้จากฝั่งพรมแดนของอินเดีย ในปัจจุบันมีเพียงจุดชมวิวยกระดับในฝั่งอินเดีย ริมพรมแดน ที่ผู้คนสามารถมองผ่านกล้องส่องทางไกลเพื่อชมความศักดิ์สิทธิ์ของทรพารสาหิบ กรตารปุระ ได้

## อ้างอิง

## อ่านเพิ่ม
* 

## แหล่งข้อมูลอื่น

* Kartarpur Corridor, website set up by Founder of Kartarpur Corridor B S Goraya
* Kartarpur Corridor at Evacuee Trust Property Board (Government of Pakistan)
* Pakistan government online Pilgrim Tourists Visa
* prakashpurb550.mha.gov.in, Indian government web portal for registration (Bureau of Immigration, Ministry of Home Affairs, Government of India)

หมวดหมู่:สิ่งก่อสร้างในรัฐปัญจาบ
หมวดหมู่:สิ่งก่อสร้างในแคว้นปัญจาบ
หมวดหมู่:พรมแดนปากีสถาน-อินเดีย
อุสาห์ ชัยนาม

พลอากาศโท **อุสาห์ ชัยนาม** อดีตรัฐมนตรีช่วยว่าการกระทรวงกลาโหม ในรัฐบาลหม่อมราชวงศ์เสนีย์ ปราโมช อดีตผู้บัญชาการโรงเรียนนายเรืออากาศ และเป็นอดีตรองเลขาธิการพรรคชาติประชาธิปไตย

## ประวัติ
พลอากาศโท อุสาห์ ชัยนาม เป็นบุตรของนายเกลื่อน ชัยนาม (พระยาอุภัยพิพากษา) อดีตผู้พิพากษาศาลมณฑลอยุธยา และเป็นน้องร่วมบิดากับศาสตราจารย์ดิเรก ชัยนาม และพันตำรวจเอก นิรันดร ชัยนาม อดีตผู้ว่าราชการจังหวัดเชียงใหม่ และเป็นพี่ชายร่วมบิดาของศาสตราจารย์ไพโรจน์ ชัยนาม อดีตปลัดกระทรวงการต่างประเทศ เขาเข้าเรียนชั้นมัธยมที่โรงเรียนวัดสุทธิวราราม ต่อมาย้ายมาเรียนต่อที่โรงเรียนสวนกุหลาบวิทยาลัย

## การทำงาน
พลอากาศโท อุสาห์ ชัยนาม รับราชการเป็นนักบินในสังกัดกองทัพอากาศไทย เป็นอดีตผู้บัญชาการโรงเรียนนายเรืออากาศ ต่อมาได้รับแต่งตั้งเป็นรัฐมนตรีช่วยว่าการกระทรวงกลาโหม ในรัฐบาลของหม่อมราวงศ์เสนีย์ ปราโมช แต่หลังการอภิปรายในการแถลงนโยบายของรัฐบาล มีการลงมติ ปรากฏว่าเสียงที่ไว้วางใจรัฐบาลมีอยู่ 111 เสียง แต่มีเสียงไม่ไว้วางใจ 152 เสียง จึงต้องพ้นจากตำแหน่งไป โดยยังไม่ได้เริ่มปฏิบัติหน้าที่

อุสาห์ ชัยนาม เคยเป็นกรรมการบริหารพรรค ธรรมสังคม ในปี พ.ศ. 2517 และรองเลขาธิการพรรคชาติประชาธิปไตย เมื่อปี พ.ศ. 2526

## เครื่องราชอิสริยาภรณ์

## อ้างอิง

หมวดหมู่:บุคคลจากกรุงเทพมหานคร
หมวดหมู่:นักการเมืองไทย
หมวดหมู่:พรรคธรรมสังคม
หมวดหมู่:พรรคชาติประชาธิปไตย (พ.ศ. 2525)
หมวดหมู่:ทหารอากาศชาวไทย
หมวดหมู่:บุคคลจากโรงเรียนนายเรืออากาศนวมินทกษัตริยาธิราช
หมวดหมู่:บุคคลจากโรงเรียนวัดสุทธิวราราม
หมวดหมู่:บุคคลจากโรงเรียนสวนกุหลาบวิทยาลัย
ดิก เดอร์บิน

**ริชาร์ด โจเซฟ เดอร์บิน** () หรือ **ดิก เดอร์บิน** (; เกิด 21 พฤศจิกายน ค.ศ. 1944) เป็นทนายความและนักการเมืองชาวอเมริกัน สมาชิกพรรคเดโมแครต ปัจจุบันดำรงตำแหน่งสมาชิกวุฒิสภาจากรัฐอิลลินอย มาตั้งแต่ปี 1997 ร่วมกับวุฒิสมาชิกจากพรรคเดียวกันคือ ลัดดา แทมมี ดักเวิร์ธ ลูกครึ่งไทย-อเมริกัน ซึ่งเธอดำรงตำแหน่งนี้ครั้งแรกเมื่อปี 2017

ก่อนหน้าที่จะมาดำรงตำแหน่งสมาชิกวุฒิสภา เดอร์บินยังเคยเป็นสมาชิกสภาผู้แทนราษฎรเขต 20 รัฐอิลลินอย ตั้งแต่ปี 1983–1997

นอกจากนั้นแล้วเดอร์บิน ก็ยังได้ดำรงตำแหน่งที่สำคัญควบคู่กับตำแหน่งวุฒิสมาชิกอีกด้วย อาทิเช่น ผู้นำวิปเสียงข้างมากในวุฒิสภาสหรัฐฯ ตั้งแต่ปี 2007–2015 ดำรงตำแหน่งผู้นำวิปเสียงข้างน้อยในวุฒิสภาสหรัฐฯ มาตั้งแต่ปี 2015–2021 ดำรงตำแหน่งผู้นำวิปเสียงข้างมากในวุฒิสภาสกรัฐฯ ตั้งแต่ปี 2021–2025 ปัจจุบันดำรงตำแหน่งผู้นำวิปเสียงข้างน้อยในวุฒิสภาสหรัฐเป็นครั้งที่สอง มาตั้งแต่ปี 2025

ดิก เดอร์บินสมรสกับโลเรตตา แชเฟอร์ เดอร์บิน เมื่อปี 1967 มีบุตรด้วยกัน 3 คน
## ประวัติการศึกษา
สำเร็จการศึกษาระดับปริญญาตรีจาก School of Foreign Service ที่มหาวิทยาลัยจอร์จทาวน์ในปี ค.ศ. 1966 และได้รับปริญญาด้านกฎหมายจาก Georgetown University Law Center ในปี ค.ศ. 1969
## ประวัติการทำงาน
หลังจากสำเร็จการศึกษา เดอร์บินทำงานเป็นที่ปรึกษากฎหมายให้กับรองผู้ว่าการรัฐอิลลินอยส์ พอล ไซมอน (Paul Simon) ระหว่างปี ค.ศ. 1969 ถึง 1972 และต่อมาเป็นที่ปรึกษากฎหมายให้กับคณะกรรมการตุลาการของวุฒิสภารัฐอิลลินอยส์ ระหว่างปี ค.ศ. 1972 ถึง 1982

ในปี ค.ศ. 1982 เดอร์บินได้รับเลือกเป็นสมาชิกสภาผู้แทนราษฎรสหรัฐฯ จากเขตรัฐอิลลินอยส์ที่ 20 และดำรงตำแหน่งนี้จนถึงปี ค.ศ. 1997

ต่อมาในปี ค.ศ. 1996 เขาได้รับเลือกเป็นสมาชิกวุฒิสภาสหรัฐฯ จากรัฐอิลลินอยส์ และดำรงตำแหน่งนี้ตั้งแต่นั้นเป็นต้นมา

เดอร์บินดำรงตำแหน่งสำคัญหลายตำแหน่งในวุฒิสภา ได้แก่ วิปพรรคเดโมแครต (Democratic Whip) ตั้งแต่ปี ค.ศ. 2005 และประธานคณะกรรมการตุลาการวุฒิสภา (Chair of the Senate Judiciary Committee) ตั้งแต่ปี ค.ศ. 2021
## อ้างอิง

หมวดหมู่:นักการเมืองอเมริกัน
หมวดหมู่:สมาชิกวุฒิสภาสหรัฐ
อนิเมะในปี พ.ศ. 2562

เหตุการณ์ที่เกี่ยวข้องกับ **[[อนิเมะ]]ในปี พ.ศ. 2562**

## การเผยแพร่
### ภาพยนตร์
รายชื่อภาพยนตร์อนิเมะที่เข้าฉายเปิดตัวในโรงภาพยนตร์ระหว่างวันที่ 1 มกราคม ถึงวันที่ 31 ธันวาคม พ.ศ. 2562 

### ซีรีส์โทรทัศน์
รายชื่อซีรีส์อนิเมะโทรทัศน์ที่ออกอากาศเปิดตัวระหว่างวันที่ 1 มกราคมถึงวันที่ 31 ธันวาคม พ.ศ. 2562 

### ออริจินอลเน็ตแอนิเมชัน
รายชื่อออริจินอลเน็ตแอนิเมชันที่เผยแพร่เปิดตัวครั้งแรกระหว่างวันที่ 1 มกราคมถึงวันที่ 31 ธันวาคม พ.ศ. 2562

### ออริจินอลวิดีโอแอนิเมชัน
รายชื่อออริจินอลวิดีโอแอนิเมชันที่เปิดตัวระหว่างวันที่ 1 มกราคมถึงวันที่ 31 ธันวาคม พ.ศ. 2562

## อ้างอิง

หมวดหมู่:อนิเมะตามปี
เดอะสแตนดาร์ด

**บริษัท เดอะสแตนดาร์ด จำกัด** เป็นสำนักข่าวและบริษัทผลิตสื่อออนไลน์ในประเทศไทยที่นำเสนอข่าว วิดีโอ สารคดี และพอดแคสต์ ผลิตนิตยสารแจกฟรีรายสัปดาห์ พอกเกตบุก รับจ้างจัดงาน

บริษัทจดทะเบียนเมื่อ 22 มีนาคม พ.ศ. 2560 ด้วยทุนจดทะเบียน 30 ล้านบาท จากข้อมูลปี พ.ศ. 2560 มีโครงสร้างผู้ถือหุ้นคือ วินิจ เลิศรัตนชัย ถือหุ้นร้อยละ 45, วงศ์ทนง ชัยณรงค์สิงห์ ถือหุ้นร้อยละ 25, นิติพัฒน์ สุขสวยถือหุ้นร้อยละ 20, บริษัท เดย์อาฟเตอร์เดย์ จำกัด ถือหุ้นด้วยอีกร้อยละ 10 มี นครินทร์ วนกิจไพบูลย์ เป็นบรรณาธิการบริหารสำนักข่าว

เดอะสแตนดาร์ดมีสำนักงานใหญ่ในซอยศูนย์วิจัย และเคยมีพื้นที่กิจกรรมร่วมตั้งอยู่ในศูนย์การค้าสยามพารากอน

ในวันที่ 27 มิถุนายน พ.ศ. 2567 เศรษฐา ทวีสิน นายกรัฐมนตรี ได้เดินทางไปแสดงความยินดีในโอกาสครบรอบ 7 ปี ของเดอะสแตนดาร์ด ด้วยตนเอง

## เนื้อหา

เนื้อหาของเดอะสแตนดาร์ดแบ่งเป็นข่าวร้อยละ 50 เป็นข่าวในประเทศ ต่างประเทศ การเมือง อาชญากรรม เศรษฐกิจ เป็นต้น  ส่วนอีกร้อยละ 50 เป็นเรื่องไลฟ์สไตล์ และวัฒนธรรม ในชื่อ "เดอะสแตนดาร์ด ป๊อบ" รูปแบบข่าวเป็นข่าวสารในแนวทางสร้างสรรค์ คือ สามารถทำให้คนเรียนรู้จากข่าวได้ เลือกข่าวใหญ่และข่าวสำคัญ ที่มีผลกระทบกับคนหมู่มากเป็นหลัก เช่นข่าวระเบิด น้ำท่วม รัฐบาลประกาศเลื่อนเลือกตั้ง และข่าวอีกรูปแบบหนึ่งคือ ข่าวที่คนสนใจที่ใคร ๆ ก็เขียน โดยมาเขียนในมุมมองของตัวเอง ผลงานโดดเด่นคือการจัดดีเบตก่อน การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562, 2566, 2569 และการเลือกตั้งผู้ว่าราชการกรุงเทพมหานคร พ.ศ. 2565 

### รายได้
เดอะสแตนดาร์ดในปี พ.ศ. 2561 มีรายได้ 95,398,782.68 บาท กำไรสุทธิ 11,410,551.83 บาท

### แพลตฟอร์มที่เผยแพร่
เดอะสแตนดาร์ด ผลิตเนื้อหาหลายประเภท และเผยแพร่หลายช่องทาง ประกอบไปด้วย  เว็บไซต์ เฟซบุ๊ก เอ็กซ์ อินสตาแกรม ยูทูบ ติ๊กต็อก และแพลตฟอร์มพอดแคสต์ อาทิ ซาวด์คลาวด์

## อ้างอิง

## แหล่งข้อมูลอื่น
* 
* เดอะสแตนดาร์ด ที่ยูทูบ
* เดอะสแตนดาร์ด พ็อดคาสต์ ที่ยูทูบ
* The Secret Sauce ที่ยูทูบ
* The Standard Wealth ที่ยูทูบ
* คำนี้ดี ที่ยูทูบ
* เดอะสแตนดาร์ด ป็อป ที่ยูทูบ

หมวดหมู่:เว็บไซต์ข่าวในประเทศไทย
หมวดหมู่:สถานีโทรทัศน์ในประเทศไทย
หมวดหมู่:ผู้ผลิตรายการข่าว
หมวดหมู่:ช่องโทรทัศน์อินเทอร์เน็ต
หมวดหมู่:ช่องยูทูบ
กีฬาฟุตบอลในซีเกมส์ 2019 – ทีมชาย

การแข่งขัน **ฟุตบอลชาย** ในกีฬา **[[ซีเกมส์ 2019]]** จะจัดขึ้นที่ ประเทศฟิลิปปินส์ ตั้งแต่วันที่ 26 พฤศจิกายน ถึง 10 ธันวาคม พ.ศ. 2562. แต่ละนัดจะลงเล่นที่ รีซัลเมโมเรียลสเตเดียม และ สนามกีฬาฟุตบอลบิญัน.

## ตารางการแข่งขัน
ด้านล่างนี้คือตารางการแข่งขันสำหรับการแข่งขันฟุตบอลชาย:

## สนามแข่งขัน
แต่ละนัดจะลงเล่นในสองสนาม.

## การจับสลาก
การจับสลากได้จัดขึ้นเมื่อวันที่ 15 ตุลาคม พ.ศ. 2562 ที่โรงแรมโซฟิเทลใน มะนิลา, ประเทศฟิลิปปินส์. 11 ทีมในประเภททีมชายได้ถูกจับสลากอยู่ในสองกลุ่มที่มีห้าและหกทีม. สี่โถได้ถูกใช้สำหรับการจับสลากกับทีมที่เป็นทีมวางตามประสิทธิภาพก่อนหน้าในซีเกมส์ 2017. แชมป์เก่า ไทย และ เจ้าภาพ ฟิลิปปินส์ ถูกจัดเป็นทีมวางอยู่ในโถ 1.

สหพันธ์ฟุตบอลเวียดนาม ได้ยื่นเรื่องร้องเรียนเกี่ยวกับการจัดทีมวางของ ทีมชาติเวียดนาม ในโถ 4 สำหรับทัวร์นาเมนต์ฟุตบอลประเภททีมชายได้ถามคำถามว่า ทีมชาติของพวกเขาจะสามารถเก็บ 10 แต้มในรอบแบ่งกลุ่มของ เกมเมื่อปี 2017 เป็นทีมวางที่ต่ำกว่านั้นซึ่งสองทีมที่มีสะสมคะแนนได้น้อยกว่าจึงจัดให้อยู่ในโถ 3 (เมียนมาร์กับ 9 คะแนนและสิงคโปร์กับ 6 คะแนน). Vietnam was later elevated to Pot 3 and Singapore relegated to Pot 4.

## รอบแบ่งกลุ่ม
*เวลาทั้งหมดคือ เวลามาตรฐานฟิลิปปินส์ (UTC+8).

### กลุ่ม เอ

-----

-----

-----

-----

### กลุ่ม บี

-----

-----

-----

-----

-----

## รอบแพ้คัดออก


### รอบรองชนะเลิศ

### นัดชิงเหรียญทองแดง

### นัดชิงเหรียญทอง

## ชนะเลิศ

## ผู้ทำประตู
การแข่งขันมีการทำประตูทั้งหมด 111 ประตูใน 29 นัด โดยมีค่าเฉลี่ย 3.83 ประตูต่อนัด

;8 ประตู
* Osvaldo Haay
* Hà Đức Chinh

;6 ประตู
* Nguyễn Tiến Linh

;5 ประตู
* อ่องกองมันน์
* ศุภณัฏฐ์ เหมือนตา

;4 ประตู
* Keo Sokpheng
* Egy Maulana

;3 ประตู
* Sieng Chanthea
* Hadi Fayyadh
* Amani Aguinaldo
* อิคซัน ฟันดี

;2 ประตู
* Reung Bunheing
* Evan Dimas
* Saddil Ramdani
* Bounphachan Bounkong
* Win Naing Tun
* Stephan Schröck
* Faris Ramli
* อานนท์ อมรเลิศศักดิ์
* เจริญศักดิ์ วงษ์กรณ์
* ศุภชัย ใจเด็ด
* ดว่าน วัน เหิ่ว
* Đỗ Hùng Dũng

;1 ประตู
* In Sodavid
* Sin Kakada
* Sin Sophanat
* Andy Setyo
* Asnawi Bahar
* Bagas Adi Nugroho
* Sani Rizki
* Witan Sulaeman
* Kaharn Phetsivilay
* สุขพร วงศ์เชียงคำ 
* Akhyar Rashid
* Quentin Cheng
* Hlaing Bo Bo
* Htet Phyo Wai
* Lwin Moe Aung
* Myat Kaung Khant
* Soe Moe Kyaw
* Dennis Chung
* Dylan de Bruycker
* Justin Baas
* Mar Diano
* อีร์ฟัน ฟันดี
* Saifullah Akbar
* พีฬาวัช อรรคธรรม
* ศรายุทธ สมพิมพ์
* สุภโชค สารชาติ
* Elias Mesquita
* Nataniel Reis
* Đỗ Hùng Dũng
* Nguyễn Hoàng Đức
* เหงียน กวาง หาย
* Nguyễn Thành Chung
* Nguyễn Trọng Hoàng
* Nguyễn Trọng Hùng
* Triệu Việt Hưng

;1 การทำเข้าประตูตัวเอง 
* Filomeno Junior (ในนัดที่พบกับ มาเลเซีย)

## หมายเหตุ

## อ้างอิง

ทีมชาย
ฟ
กีฬาฟุตบอลในซีเกมส์ 2019 – ทีมหญิง

การแข่งขัน **ฟุตบอลหญิง** ในกีฬา **[[ซีเกมส์ 2019]]** จะจัดขึ้นที่ ประเทศฟิลิปปินส์ ตั้งแต่วันที่ 26 พฤศจิกายน ถึง 9 ธันวาคม พ.ศ. 2562. แต่ละนัดจะลงเล่นที่ สนามกีฬาฟุตบอลบิญัน ใน บิญัน, ลากูนา ในขณะที่ รีซัลเมโมเรียลสเตเดียม ใน มะนิลา จะเป็นเจ้าภาพทั้งหมดแต่รอบรองชนะเลิศหนึ่งนัดในรอบแพ้คัดออก.

## ตารางการแข่งขัน
ด้านล่างนี้คือตารางการแข่งขันสำหรับการแข่งขันฟุตบอลหญิง:

## สนามแข่งขัน
แต่ละนัดจะลงเล่นที่ สนามกีฬาฟุตบอลบิญัน ใน บิญัน, ลากูนา และ รีซัลเมโมเรียลสเตเดียม ในมะนิลา.

## การจับสลาก
การจับสลากได้จัดขึ้นเมื่อวันที่ 15 ตุลาคม พ.ศ. 2562 ที่โรงแรมโซฟิเทลใน มะนิลา. เจ้าภาพ ฟิลิปปินส์ และ แชมป์เก่า, เวียดนามได้เป็นทีมวางในโถ 1, ไทยและเมียนมาร์ในโถ 2 และมาเลเซียและอินโดนีเซียในโถ 3.

## รอบแบ่งกลุ่ม
*เวลาทั้งหมดคือ เวลามาตรฐานฟิลิปปินส์ (UTC+8).

### กลุ่ม เอ

### กลุ่ม บี

## รอบแพ้คัดออก

### รอบรองชนะเลิศ

### นัดชิงเหรียญทองแดง

### นัดชิงเหรียญทอง

## ผู้ทำประตู
การแข่งขันมีทั้งหมด 31 ประตูที่ทำได้ใน 10 นัด, สำหรับค่าเฉลี่ย 3.1 ประตูต่อนัด. 

;4 ประตู
* Yee Yee Oo

;3 ประตู
* Sarina Bolden
* กัญญาณัฐ เชษฐบุตร
* Nguyễn Thị Tuyết Dung

;2 ประตู
* July Kyaw
* Huỳnh Như
* Nguyễn Thị Vạn
* อรพินท์ แหวนเงิน

;1 ประตู
* Rani Mulyasari
* Khin Marlar Tun
* Alisha del Campo
* Eva Madarang
* Quinley Quezada
* ศิลาวรรณ อินต๊ะมี
* สุชาวดี นิลธำรงค์
* ธนีกาญจน์ แดงดา
* Dương Thị Vân
* Thái Thị Thảo

## ดูเพิ่ม
*ทีมชาย

## อ้างอิง

ทีมหญิง
ฟ
กวินนาถ ตาคีย์

**กวินนาถ ตาคีย์** (เกิด 28 เมษายน พ.ศ. 2534) อดีตสมาชิกสภาผู้แทนราษฎรจังหวัดชลบุรี สังกัดพรรคพลังท้องถิ่นไท ปัจจุบันสังกัดพรรครวมไทยสร้างชาติ

## ประวัติ
กวินนาถ เกิดเมื่อวันที่ 28 เมษายน พ.ศ. 2534 เป็นบุตรของนายวรศักดิ์ อาดัม และนางสาวนวพรรณ ตาคีย์ สำเร็จการศึกษาปริญญาตรี จากหลักสูตรนิติศาสตรบัณฑิต จากคณะนิติศาสตร์ มหาวิทยาลัยศรีปทุม

## การทำงาน
กวินนาถ เคยประกอบอาชีพทนายความมาก่อน โดยปี 2558 เป็นเสมียนทนายความ บริษัท เอส.เอส อินเตอร์ลอว์ จำกัด ต่อมาในปี 2559 เธอได้เป็นทนายความของบริษัท จากนั้นในปี 2560 เธอได้เป็นทนายความ บริษัท ลีกัล สเตทแอนด์คอนซัลแตนท์ จำกัด ส่วนปี 2561-2562 เป็นทนายความ บริษัท จาสติก้า ลอว์ แอนด์ บิสซิเนส จำกัด

## งานการเมือง
กวินนาถ เริ่มเข้าสู่เส้นทางการเมือง โดยได้ลงสมัครเป็นสมาชิกสภาผู้แทนราษฎรจังหวัดชลบุรี เขต 7 ในนามพรรคอนาคตใหม่ โดยได้คะแนน 31,247 คะแนน ชนะนายปรเมศวร์ งามพิเชษฐ์ จากพรรคพลังประชารัฐ ซึ่งได้คะแนนไปเพียง 28,001 คะแนน และเป็น 1 ใน 4 ของสมาชิกสภาผู้แทนราษฎรกลุ่มผู้มีความหลากหลายทางเพศ ที่สังกัดพรรคอนาคตใหม่ ปี 2566 ลงสมัครสมาชิกสภาผู้แทนราษฎรอีกครั้งในนามพรรคพลังประชารัฐ ได้รับคะแนนไปเพียง 807 คะแนน
### สมาชิกสภาผู้แทนราษฎร
กวินนาถ ตาคีย์ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ

# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดชลบุรี สังกัดพรรคอนาคตใหม่ → พรรคพลังท้องถิ่นไท

### การโหวตสวนทางกับมติของพรรค
ในวันที่ 4 ธันวาคม 2562 การประชุมสภาผู้แทนราษฎร ครั้งที่ 10 การพิจารณาให้สภาผู้แทนราษฎรตั้งคณะกรรมาธิการวิสามัญเพื่อศึกษาผลกระทบจากการกระทำ ประกาศและคำสั่งของ คสช. และการใช้อำนาจของหัวหน้า คสช. ตามมาตรา 44 ต่อจากการประชุมครั้งที่ 9 กวินนาถได้ร่วมอยู่เป็นองค์ประชุมให้รัฐบาล สวนทางกับมติของพรรคที่ประท้วงด้วยการเดินออก (วอล์ค-เอาต์)

ต่อมาในวันที่ 16 ธันวาคม 2562 ที่ประชุมใหญ่วิสามัญพรรคอนาคตใหม่ มีมติขับกวินนาถพ้นจากสมาชิกภาพพรรคอนาคตใหม่ เนื่องจากกวินนาถได้เคยสวนทางกับมติของพรรค โดยมีคะแนนเสียง 250 ต่อ 5 ซึ่งเป็นมติเอกฉันท์ในการขับออกจากสมาชิกพรรคอนาคตใหม่ ซึ่งปัจจุบันหลังจากถูกขับไล่ออกจากพรรคอนาคตใหม่ก็ได้ย้ายไปสังกัดพรรคพลังท้องถิ่นไท

## เครื่องราชอิสริยาภรณ์

## อ้างอิง

หมวดหมู่:ทนายความชาวไทย
หมวดหมู่:นักการเมืองจากจังหวัดสุพรรณบุรี
หมวดหมู่:นักการเมืองสตรีชาวไทย
หมวดหมู่:นักการเมืองไทยที่มีความหลากหลายทางเพศ
หมวดหมู่:สมาชิกสภาผู้แทนราษฎรจังหวัดชลบุรี
หมวดหมู่:นักการเมืองพรรคอนาคตใหม่
หมวดหมู่:พรรคพลังท้องถิ่นไท
หมวดหมู่:นักการเมืองพรรคพลังประชารัฐ
หมวดหมู่:พรรครวมไทยสร้างชาติ
หมวดหมู่:บุคคลจากคณะนิติศาสตร์ มหาวิทยาลัยศรีปทุม
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ ท.ม.